tartuNLP/wikipedia-smugri-20251201 huggingface dataset:
Bror Hallonblad

Bror Johan Torsten Hallonblad (9. heinäkuuta 1897 Helsinki – 15. kesäkuuta 1961) oli suomalainen jääkäriluutnantti. Hänen vanhempansa olivat liikemies Johan Ludvig Hallonblad ja Elin Charlotta Törnroos. Hänet vihittiin avioliittoon vuonna 1920 Rachel Hallonbladin kanssa.
Opinnot.
Hän kävi seitsemän luokkaa Helsingin uutta ruotsalaista yhteiskoulua.
Jääkäriaika.
Hän liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 8. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
"Katso myös: Suomen sisällissota"
Suomen sisällissota.
Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan esikuntavääpeliksi 5. Jääkärirykmentin 14. jääkäripataljoonaan ja otti osaa taisteluihin Karjalankannaksella.
Sisällissodan jälkeinen aika.
Sisällissodan jälkeen hän palveli edelleen 5. Jääkärirykmentissä, jonka nimi muuttui myöhemmin Kuopion jalkaväkirykmentti n:o 4:ksi. Hän toimi rykmentin 2. pataljoonan esikuntavääpelinä ja jonkin aikaa pataljoonan adjutanttina sekä talouspäällikkönä. Hänet siirrettiin Rannikkolaivueeseen 24. lokakuuta 1918 ja sijoitettiin torpedovene C 4:n 2. upseeriksi ja laivalta hän siirtyi myöhemmin laivaston esikuntaan. Armeijasta hän erosi 12. maaliskuuta 1919 ja siirtyi Ab Blomqvist &amp; Co Oy:n palvelukseen ja syyskuussa samana vuonna hän antautui yrityksen kauppamatkustajaksi, kunnes 18. helmikuuta siirtyi Turun keksitehdas oy:n kauppamatkustajaksi ja lokakuusta 1924 alkaen konttoripäälliköksi. Hän toimi Keksitehdas Victorian pääedustajana Suomessa ja Pohjois-Ruotsissa 1. joulukuuta 1927 alkaen ja toimi tehtävässä 30. marraskuuta 1930 saakka, jolloin siirtyi S. V. Paasivaaran margariinitehdas oy:n myyntipäälliköksi ja 1. tammikuuta 1933 yrityksen toimitusjohtajaksi. Toimitusjohtajana hän palveli 30. huhtikuuta 1936 saakka, jolloin siirtyi Oy Anilin ab:n palvelukseen Tampereelle. Siviilitöidensä ohella hän toimi myös Suojeluskuntajärjestössä ja kuului vuosina 1920–1924 Helsingin pitäjän eteläiseen suojeluskuntaan ja toimi siellä komppanianpäällikkönä.
Talvi- ja Jatkosota.
Talvisotaan hän osallistui lähettiupseerina ja komppanianpäällikkönä Erillis-pataljoona 35:ssä ja osallistui taisteluihin Viipurin lahdella. Jatkosotaan hän osallistui Pirkka-Hämeen suojeluskuntapiirin esikunnassa ilmasuojelutoimiston toimistoupseerina ja toimistopäällikkönä.
Sotien jälkeinen aika.
Sotien jälkeen hän siirtyi takaisin siviilitoimeensa Oy Anilin Ab:lle Tampereelle ja hoiti tehtäväänsä vuoteen 1945 saakka, jolloin siirtyi Ruotsiin Tukholmaan A/B Livicin toimitusjohtajaksi ja oli toimessaan vuoteen 1960 saakka. Hän sai Ruotsin kansalaisuuden vuonna 1951 ja merkittiin Ruotsin armeijan laivaston rulliin luutnantin arvoisena. Hänet haudattiin kumminkin kotimaan multiin Helsinkiin.
Luottamustoimet.
Hän toimi Paasivaaran margariinitehdas Oy:n johtokunnan jäsenenä.
Helmer Stenros

Helmer Erik Stenros (s. 24. heinäkuuta 1929 Pyhtää) on Tampereen teknillisen korkeakoulun arkkitehtuurin emeritusprofessori. Hän kirjoitti ylioppilaaksi Kotkan lyseosta 1948 ja valmistui arkkitehdiksi Teknillisestä korkeakoulusta 1955. Stenros teki lisäksi opintomatkoja Eurooppaan, Amerikkaan, Afrikkaan ja Aasiaan.
Oman arkkitehtitoimiston Stenros perusti 1957. Hän toimi myös Teknillisen korkeakoulun virkaatekevänä erikoisopettajana 1959–1960, erikoisopettajana 1960–1961, Tampereen teknillisen korkeakoulun arkkitehtuurin virkaatekevänä professorina 1969–1971 ja professorina 1971–1992.
Helmer Stenros on vuodesta 1953 ollut naimisissa sisustusarkkitehti Pirkko Stenrosin (o.s. Vaara) kanssa.
Jacques Bainville

Jacques Bainville (9. helmikuuta 1879, Vincennes – 9. helmikuuta 1936, Pariisi) oli ranskalainen historioitsija, lehtimies ja Ranskan akatemian jäsen.
Käytyään Henri IV -nimisen tunnetun pariisilaislyseon Bainville suuntautui historian alalle. Hän kirjoitti ensimmäisen teoksensa "Histoire du roi Louis II" 20-vuotiaana.
1900-luvun alussa Bainville työskenteli toimittajana muuan muassa "La Gazette de France" ja "L'Action française" -lehdissä.
Erityisesti Jacques Bainville tunnetaan monarkistisista aatteistaan ja toiminnastaan l’Action française -liikkeessä. Hänen laajassa ja korkeatasoiseksi tunnustetussa tieteellisessä tuotannossaan on myös nähtävillä monarkismia sympatisoivia piirteitä. Bainville oli kirjoittajana tyylin ja kirjallisen muodon taituri, mitä osoittaa erityisesti vuonna 1942 suomennettu "Ranskan historia" ("Histoire de France").
Jo kuolemansairas Jacques Bainville valittiin maaliskuussa 1935 Ranskan akatemiaan, Raymond Poincarén jättämälle tuolille nro 34.
White Sands Missile Range

White Sands Missile Range (WSMR), aiemmin White Sands Proving Grounds, on Yhdysvaltain armeijan rakettialue New Mexicossa. Alue on pinta-alaltaan 8 287 km² ja siten Yhdysvaltojen suurin sotilastukikohta.
Alue perustettiin muodollisesti . Siellä suoritettiin ensimmäinen ydinpommien testaus eli ydinkoe, joka tunnetaan nykyisin nimellä Trinity.
Saksalaisilta toisen maailmansodan lopussa saadut V-2-raketit vietiin WSMR:ään takaisinmallinnettavaksi ja Operaatio paperiliittimen mukana myös useita saksalaisia V-2:n parissa työskennelleistä tieteilijöistä.
NASAn käyttö.
NASA perusti White Sands Test Facilityn alueelle 1963.
Vuosina 1963 - 1966 NASA laukaisi Little Joe II kantoraketteja testatessaan Apollo-ohjelman pelastustornia. Sittemmin NASA on käyttänyt aluetta avaruussukkulaohjemassaan sukkulan varalaskeutumispaikkana ja lentäjien harjoittamiseen.
Esa Eloranta

Esa Sakari Eloranta (s. 19. huhtikuuta 1963 Oulu) on suomalainen laulaja, lauluntekijä ja kitaristi, joka tekee soolouraa ja on myös Garbo-yhtyeen jäsen. Hän on kuulunut myös yhtyeisiin Esa Eloranta &amp; Ihmeidentekijät, Heartworn ja Kultakurkut sekä keikkaillut ainakin Bablon ja Aki Louhelan kanssa. Eloranta on tehnyt kappaleita noin 30 artistille, kuten Jorma Kääriäiselle, Johanna Iivanaiselle, Jani Wickholmille, Kari Tapiolle, Matti Eskolle, Vesa Haajalle ja Katri Helenalle. Hän sanoo itse kirjoittaneensa elämänsä aikana noin 1500 kappaletta.
Ura.
Eloranta kiinnostui rockmusiikista nähdessään Hurriganesin livenä vuonna 1975. Hän alkoi soittaa isänsä vanhaa akustista kitaraa ja opetella kitaransoittoa. Samalla hän alkoi tehdä uusia kappaleita sen lisäksi, että hän soitti Bob Dylanin kappaleita.
Elorannan ensimmäinen soolosingle ilmestyi vuonna 1982 Mirror Recordsin kautta, ja sen kautta piti julkaista kokopitkä albumi. Ramblers-yhtyeen kokoonpano vieraili Elorannan singlellä. Lisäksi Elorannalla on taustayhtyeenä Esa Eloranta Encore, joka kuitenkin hajosi vuonna 1984, ja Eloranta siirtyi laulajaksi Riff Raff -yhtyeeseen.
Garbo perustettiin syksyllä 1985. Garbo oli yksi viisikirjaimista nimistä, joita syntyi 1980-luvulla. Idea yhtyeen nimeen tuli eräästä kioskilla olevasta lööpistä. Garbo hajosi kaksi kertaa, vuonna 1989 jolloin yhtyeeltä ilmestyi "Pitkä tie", ja vuonna 1995, jolloin yhtyeen kitaristi ja tuottaja Nixu Nikula kuoli. 
Elorannan ensimmäinen sooloalbumi "Kipinä" ilmestyi AMT-levy-yhtiön kautta. Saman levy-yhtiön kautta ilmestyi myös Esa Eloranta ja Ihmeidentekijät-yhtyeen levy "Pienet suuret teot", jonka kappaleista suurin osa oli Elorannan tekemiä. 
Garbo-yhtyeen toisen hajoamisen jälkeen Eloranta ryhtyi tekemään duokeikkoja Bablon kanssa. Lisäksi 1990-luvulla syntyi yhtye BEL, ja sen nimissä Eloranta teki yhteiskeikkoja Bablon ja Aki Louhelan kanssa. Myöhemmin Harri Marstio ja Eero Raittinen halusivat liittyivät myös porukkaan, jolloin syntyi Kultakurkut-niminen levy. Eloranta julkaisi vuonna 1998 albumin "Jotain pysyvää", jonka nimikappale on Elorannan ja Louhelan säveltämä. "Jotain pysyvää" -kappale julkaistiin myös "Kultakurkut"-levyllä.
Eloranta on myös vieraillut Bablon, Kari Riihimäen, Jussi Syrenin, Merja Laaksosen, Heli Rapakon, Pekka Tillikaisen ja Matti Eskon levyillä, Tundra-yhtyeen singlellä sekä kokoelmalevyillä, kuten "Eläköön iskelmä - Vol. 1". 
Garbo teki paluun vuonna 2005, jolloin tehtiin albumi "Kruunaa ja klaavaa". Lisäksi Eloranta levytti englanninkielistä musiikkia vuonna 2006 Heartworn-yhtyeen nimissä. Heartwornille hän teki neljä englanninkielistä kappaletta.
Vuonna 2007 Eloranta päätti palata soolouralle, jolloin Humble Housen kautta ilmestyi kolme albumia. Viimeisin soololevy ilmestyi AXR:n kautta. Vuonna 2015 häneltä ilmestyi Turenki Recordsin kautta single "Muurinmurtajat". Lisäksi hän tekee triokeikkoja Bablon ja Edu Kettusen kanssa.
Euronext 100 -indeksi

Euronext 100 -indeksi on eurooppalaisen Euronextin osakeindeksi. Siinä listataan suurimmat ja maksukykyisimmät eurooppalaiset yritykset, joita Euronextissä vaihdetaan. Indeksi päivitetään kvarttaaleittain.
Koostumus.
Indeksin yhtiöt 4. tammikuuta 2024:
Ajattelukirja filosofiaan

Ajattelukirja filosofiaan on Timo Laineen ja Petri Kuhmosen kirja, jonka on julkaissut Jyväskylän yliopiston kirjaston julkaisuyksikkö vuonna 1998. Yhteiskuntatieteiden tutkijoina ja opettajina toimivien kirjoittajien mukaan teos on tarkoitettu opastamaan ajattelun taitojen kehittämisessä ja antamaan avuksi filosofian peruskäsitteitä. 
Sisältö.
Esipuheessa kirjoittajat toteavat, että heidän mielestään on mahdollista oppia ajattelemaan syvemmin ja monipuolisemmin elämää ja todellisuutta. Ajattelu saattaa muuttaa todellisuuskäsitystä ja ehkä myös elämäntapaa. Ajattelun taitojen ja kysymysten esittämisen harjoittelu luo mahdollisesti perustaa muulle opiskelulle. 
Kirja jakaantuu kolmeen osaan. Ensimmäisen osan tarkoituksena on ajattelun taitojen harjoittelu. Tekijöiden mukaan siinä etsitään erilaisia teitä sellaiseen ajatteluun, jossa esimerkiksi kriittisyys, itsenäisyys ja epävarmuuden sietäminen ovat keskeisiä hyveitä. Toisessa osassa tekijät esittelevät käsitteellisiä ongelmia pohdittavaksi. Kolmannen osan tekstien tarkoitukseksi kirjoittajat ilmoittavat opiskelutapojen tukemisen. Käsitteellinen ajattelu kehittyy lukemisen, kirjoittamisen tai keskustelun muodossa.
Gisela Mauermayer

Gisela Mauermayer (24. marraskuuta 1913 München – 9. tammikuuta 1995 München) oli saksalainen yleisurheilija ja olympiavoittaja. Hänen parhaat lajinsa olivat kiekonheitto ja kuulantyöntö.
Mauermayer voitti viisiottelun ja kuulantyönnön epävirallisen maailmanmestaruuden naisten IV maailmankisoissa Lontoossa 1934. Kiekonheitossa hän sijoittui toiseksi. Kaksi vuotta myöhemmin Berliinin olympialaisissa hän voitti kiekonheitossa kultaa tuloksella 47,63 m, jonka hän heitti heti ensimmäisellä kierroksella. Wienin EM-kilpailuissa 1938 hän voitti kultaa kiekossa tuloksella 44,80 m mutta jäi kuulassa hopealle tuloksella 13,27 m häviten maannaiselleen Hermine Schröderille kahdella senttimetrillä.
Mauermayer paransi kiekonheiton maailmanennätystä seitsemän kertaa. Viimeinen ME-heitoista kantoi tulokseen 48,31 m Dresdenissä 11. heinäkuuta 1936. Kuulantyönnössä hän teki maailmanennätyksen 14,38 m Varsovassa 15. heinäkuuta 1934, ja se kesti ennätyksenä yli yksitoista vuotta. Viisiottelussa hän teki vuonna 1938 Stuttgartissa maailmanennätyksen 418 pistettä silloisen pistetaulukon mukaan. Korkeushypyssä hän hyppäsi parhaimmillaan tuloksen 156 cm ja pituushypyssä 584 cm.
Koulutukseltaan Mauermayer oli eläinlääketieteen tohtori.
Snot

Snot oli vuosina 1994-1998 toiminut heavy metal -yhtye Yhdysvalloista. Yhtye ehti julkaista ainoastaan yhden levyn ennen kuin se päätti hajota laulajansa Lynn Straitin kuoltua auto-onnettomuudessa. 
Vuonna 2000 Snotille julkaistiin tribuuttialbumi jossa esiintyy useita nimekkäitä artisteja kuten Serj Tankian, Jonathan Davis, Max Cavalera ja Ozzy Osbourne).
Fordson Dexta

Fordson Dexta oli Fordson Majoria pienempi traktorimalli, joka esiteltiin 1958. Sitä markkinointiin Suomessa kevyenä traktorina. Se käytti polttoaineenaan dieselöljyä, sen teho oli 32 hv @ 2 000 kierrosta minuutissa, pituus 3 016 mm, akseliväli 1 871 mm sekä massa vain 1 352 kg. Suurin nopeus oli 27,5 km/h. Vaihteisto oli 6 + 2. Fordson Dexta valmistettiin Englannissa.
Kevääseen 1960 mennessä oli Suomessa myydyistä 28 500:sta Fordsonista 2 665 kappaletta Dextoja. Vakolan kokeissa traktori todettiin kestävyydeltään tyydyttäväksi. Kiinnityslaitteita ei pidetty yleistyvien standardien mukaisina ja moottorinosien kuluminen oli ollut runsaampaa kuin vastaavissa muissa traktoreissa. Erilaisissa muissa vertailuissa Dexta menestyi.
Teho-lehden mukaan samantehoisia Dextan kanssa olivat McCormick B-250, Hanomag R 430, MAN L.
Vuonna 1961 esiteltiin lievästi päivitetty versio Fordson Super Dexta, ensimmäisen polven versiossa oli tehoa 39,5 hv. 1962 loppuvuodesta esitellyssä New Perfomance malliston (väritys siniharmaa) Super Dextassa oli teho noussut 44,5 hevosvoimaan.
Nina Ponomarjova

Nina Apollovna Ponomarjova (ent. Romaškova, , 27. huhtikuuta 1929 Sverdlovsk – 19. elokuuta 2016) oli neuvostoliittolainen kiekonheittäjä ja Neuvostoliiton ensimmäinen olympiavoittaja.
Ponomarjova aloitti urheilu-uransa kestävyysjuoksijana. Kiekonheiton pariin hän siirtyi vuonna 1948 ja sijoittui jo seuraavana vuonna Neuvostoliiton mestaruuskilpailuissa kolmanneksi. Helsingin olympialaisissa 1952 hänestä tuli Neuvostoliiton kaikkien aikojen ensimmäinen olympiavoittaja. Hän heitti kiekossa tuloksen 51,42 m ja voitti toiseksi sijoittuneen yli neljällä metrillä. Olympialaisten jälkeen hän heitti Odessassa 9. elokuuta 1952 maailmanennätyksen 53,61 m, mutta jo saman vuoden lokakuussa hänen ennätyksensä rikottiin.
Bernin EM-kilpailuissa 1954 Ponomarjova voitti kultaa tuloksella 48,02 m. Melbournen olympialaisissa 1956 hän sai pronssia tuloksella 52,02 m. Olympiavoittajaksi hän palasi Roomassa 1960 heitettyään tuloksen 55,10 m. Vielä Belgradin EM-kilpailuissa 1962 hän sijoittui kuudenneksi ja Tokion olympialaisissa 1964 sijalle 11. Hänen ennätystuloksensa oli 56,62 m. Kuulaa hän työnsi 15,04 m.
Kullervo (traktori)

Kullervo on Gustaf Woldemar Wreden (1889–1958) suunnittelema ja A.B. Turun rautateollisuus- ja vaunutehdas Oy:n valmistama traktori, jota valmistettiin vuosina 1918–1924 noin 500 kappaletta. G. W. Wrede toimi isänsä Carolus Wreden omistaman yrityksen teknisenä johtajana. Traktoria oli kahta mallia: Kullervo 1 ja Kullervo 2.
Kullervo-traktoria alettiin suunnitella vuonna 1916 alun perin Venäjän markkinoita varten ja ensimmäinen prototyyppi valmistui 1918. Kun traktorin sarjavalmistus alkoi vuonna 1919 traktoreita myytiin Suomen ohella muutamia kymmeniä Baltian maihin ja Puolaan. Suomessa traktoria myivät Hankkija ja Labor. Kullervo-traktorit kärsivät jäähdytysongelmista, koska traktorin moottorina käytetyn Troy-venemoottorin jäähdytys ei toiminut kuivalla maalla. Traktorissa oli kuitenkin ajankohtaan nähden kehittyneitä teknisiä ratkaisuja kuten vetävät takapyörät ja se että moottorin alaosa muodosti osan traktorin runkoa. Kullervo-traktoreita on säilynyt Suomessa kolme kappaletta.
Traktorin nelisylinterisen moottorin teho oli 30 hevosvoimaa ja sylinteritilavuus 7,4 litraa. Traktori painoi 2 200 kiloa.
Faina Melnik

Faina Melnik (9. kesäkuuta 1945 Bakota, Ukraina – 16. joulukuuta 2016 Moskova) oli ukrainalainen, Neuvostoliittoa edustanut kiekonheittäjä, joka voitti olympiakultaa ja kaksi Euroopan-mestaruutta sekä piti maailmanennätystä hallussaan 1970-luvulla useiden vuosien ajan.
Helsingin EM-kilpailuissa 1971 Melnik heitti kiekonheiton loppukilpailun viimeisellä kierroksella maailmanennätyksen 64,22 m ja voitti kultaa. Seuraavana vuonna hän voitti Münchenin olympialaisissa kultaa tuloksella 66,62 m. Voittoputki jatkui Rooman EM-kilpailuissa 1974 tuloksella 69,00 m. Hopeamitalisti Argentina Menis hävisi hänelle yli neljä metriä.
Melnik ylitti maailman ensimmäisenä naisheittäjänä kiekonheitossa 70 metrin rajan; Zürichissä 20. elokuuta 1975 heitetty tulos 70,20 m oli Melnikin kymmenes maailmanennätys. Vielä 24. huhtikuuta 1976 hän paransi Sotšissa maailmanennätyksen lukemiin 70,50 m. Hän oli Montréalin olympialaisten voittajasuosikki mutta jäi neljänneksi tuloksella 66,40 m. Prahan EM-kilpailuissa 1978 hän sijoittui viidenneksi tuloksella 62,30 m. Moskovan olympialaisissa 1980 hän jäi karsintaan mutta heitti myöhemmin samana vuonna vielä huipputuloksen 69,60 m.
Kaikkiaan Melnik paransi maailmanennätystä 11 kertaa. Argentina Menis vei häneltä ennätyksen syksyllä 1972 kahdeksaksi kuukaudeksi, ja lopullisesti hän menetti maailmanennätyksen Evelin Jahlille elokuussa 1978 päivälleen seitsemän vuotta ensimmäisen oman ME-heittonsa jälkeen.
Melnik oli jonkin aikaa naimisissa bulgarialaisen kiekonheittäjän Velko Velevin kanssa. Vuosina 1977–1979 Melnik käytti sukunimeä Veleva aviomiehensä mukaan.
Đorđe Lavrnić

Đorđe ”Đoko” Lavrnić (, 6. kesäkuuta 1946 Komić – 27. marraskuuta 2010 Doboj, Bosnia ja Hertsegovina) oli käsipalloilija, joka edusti urallaan Jugoslaviaa. 
Lavrnić oli voittamassa Jugoslavialle olympiakultaa Münchenin kesäolympialaisissa 1972. Hän pelasi turnauksessa kuusi ottelua ja teki 28 maalia.
Toronton Pearsonin kansainvälinen lentoasema

Toronton Pearsonin kansainvälinen lentoasema (, tunnetaan myös nimillä ja , ) on kansainvälinen lentoasema, joka sijaitsee Mississaugan kaupungissa, 27 kilometriä luoteeseen Torontosta, Ontarion provinssissa, Kanadassa. Lentoasema on nimetty Kanadan 14. pääministerin, Lester B. Pearsonin, mukaan.
Vuonna 2008 lentoaseman kautta kulki 32 334 831 matkustajaa. Toronton lentoasema oli lentokoneiden määrällä mitattuna maailman 20. vilkkain lentoasema.
Terminaalit ja lentoyhtiöt.
Terminaali 1.
Ensimmäiseen terminaaliin saapuvat joitakin poikkeuksia lukuun ottamatta lähinnä Star Allianceen kuuluvien lentoyhtiöitten koneet.
Lentoaseman ensimmäisessä terminaalissa on 58 porttia: 101, 103, 105, 107–112, 120, 122, 124, 126, 128, 131–145, 151, 153, 155, 157, 160–163, 164A–164B, 165, 166A–166B, 167–181, 191 ja 193.
Terminaali 3.
Terminaaliin 3 saapuvat Skyteamin, Oneworldin ja lentoyhtiöalliansseihin kuulumattomien lentoyhtiöitten koneet.
Lentoaseman terminaalissa 3 on 39 porttia: A1–A6, B7–B22 ja C24–C41.
Toni Branca

Antonio Branca (15. syyskuuta 1916 Sion – 10. toukokuuta 1985 Sierre) oli sveitsiläinen moottoriurheilija, joka osallistui kolmeen Formula 1 -kilpailuun kausilla ja Maseratin autoilla. Hänen parhaaksi sijoituksekseen jäi 10. sija Belgian Grand Prix'sta 1950. Varakkaan kreivittären tuesta huolimatta Branca ei saavuttanut merkittävää menestystä myöskään urheiluautoissa, muun muassa hill climbingissa.
Eric Brandon

Eric Brandon (18. heinäkuuta 1920 East Ham, Lontoo – 8. elokuuta 1982 Gosport, Hampshire) oli brittiläinen moottoriurheilija, joka osallistui viiteen Formula 1 -sarjan osakilpailuun kausilla ja Cooper-autoilla. Hänen paras sijoituksensa oli Sveitsin Grand Prix’n 1952 kahdeksas sija.MM-pisteitä Brandon ei saavuttanut.
Brandon kilpaili myös muun muassa Britannian Formula 3 -sarjassa. Hän voitti sarjan historian ensimmäisen mestaruuden vuonna 1951.
Evelin Jahl

Evelin Jahl (o.s. Schlaak, s. 28. maaliskuuta 1956 Annaberg) on saksalainen, Saksan demokraattista tasavaltaa edustanut entinen kiekonheittäjä ja olympiavoittaja.
Evelin Jahl, silloiselta nimeltään Schlaak, heitti kiekossa 17-vuotiaana tuloksen 60,00 m ja voitti nuorten Euroopan-mestaruuden. Seuraavana vuonna hän heitti tyttöjen maailmanennätyksen 63,26 m. Vuonna 1976 hän heitti Montréalin olympialaisissa loppukilpailun ensimmäisellä kierroksella oman ennätyksensä 69,00 m ja voitti kultaa. Hän on yhä naisten kiekonheiton kaikkien aikojen nuorin olympiavoittaja.
Prahan EM-kilpailuissa 1978 Jahl voitti kultaa tuloksella 66,98 m. Toisen olympiavoittonsa hän hankki Moskovan olympialaisista 1980 voittotuloksen ollessa 69,96 m.
Jahl voitti yleisurheilun maailmancupin kiekonheiton vuosina 1979 ja 1981. Hän paransi kahdesti maailmanennätystä: 12. elokuuta 1978 Dresdenissä lukemiin 70,72 m ja 10. toukokuuta 1980 Potsdamissa tulokseen 71,50 m. Heinäkuussa 1980 hän menetti ennätyksen bulgarialaiselle Maria Petkovalle. Vielä vuonna 1981 Jahl oli maailmantilaston ykkönen tuloksella 71,46 m.
Don Branson

Don Branson (2. kesäkuuta 1920 Rantoul, Illinois – 12. marraskuuta 1966 Gardena, Kalifornia) oli yhdysvaltalainen moottoriurheilija, joka osallistui Indianapolis 500 -kilpailuun vuosina 1959–1966. Kilpailu kuului Formula 1:n MM-sarjaan kausilla ja . Tänä aikana hän saavutti kolme MM-pistettä ollen vuoden 1960 kilpailussa neljäs.
Branson kuoli onnettomuudessa sprint car -luokan kilpailussa.
Powerbomb

Powerbomb on showpainissa käytetty liiketyyppi, josta on useita variaatioita. Liikkeessä vastustaja nostetaan jalkovälistä hartioille istumaan ja paiskataan selälleen mattoon. Omia versioitaan liikkeestä käyttävät esimerkiksi Batista, nimellä Batista Bomb ja The Undertaker, nimellä The Last Ride.
Muunnelmia.
Last Ride.
Last Ride on Undertakerin käyttämä versio powerbombista. Siinä vastustaja nostetaan olkapäiltä ilmaan housuistaan ennen kuin paiskataan selälleen mattoon
Jackknife.
Jackknife on powerbombin versio, jossa juostaan samalla, kun vastustaja paiskataan mattoon. Jackknifessa vastustajaa ei paiskata kuitenkaan selälleen vaan hartiat edellä. Tätä versiota käyttää muun muassa Kevin Nash.
Sitout Powerbomb.
Toiselta nimeltään Sitdown Powerbomb, joka on mikä tahansa powerbomb jossa pudottaudutaan istualtaan maahan iskien vastustaja selälleen maahan. Liike
voidaan tehdä useista muunnelmista. Kaikista yleisin versio on, kun vastus on laitettu seisovaan neck scissors-asentoon, ja sitten nostettu vastuksen
olkapäille. Tässä vaiheessa vastustaja heitetään maahan, ja tekijä samaan aikaan kaatuu istuvaan asentoon. Kuuluisimpia versioita ovat Batistan
käyttämä Batista Bomb.
Allwork (traktori)

Allwork oli Illinois'ssa 1890 perustettu yritys, joka valmisti metallisia vaununpyöriä. Kaksikymmentä vuotta myöhemmin se alkoi valmistaa traktoreiden ja kuorma-autojen alustoja. Ensimmäinen kokonaan omaa valmistetta ollut traktori oli EWC Quinty Model O 1911. Traktorin uusi malli, joka esiteltiin 1915 oli kooltaan vain noin puolet edellisestä. Sen seuraajamalli oli Allwork 14-28 vuonna 1916. Suomeen Allworkeja tuotiin itsenäisyyden alkuvuosina. Yhtiö lopetti traktoreiden tuotannon 1929.
Hankkija toi Suomeen ensimmäiset viisi Allwork-traktoria Tanskasta vuonna 1917. Traktoreita kokeiltiin Hankkijan koetilalla Tammistossa Helsingin maalaiskunnassa, ja ne todettiin Suomen silloisiin oloihin sopiviksi. Tämän jälkeen Hankkija toi Allwork-traktoreita Suomeen 1920-luvun puoliväliin saakka.
Martina Hellmann

Martina Hellmann (o.s. Opitz, s. 12. joulukuuta 1960 Leipzig) on saksalainen, Saksan demokraattista tasavaltaa edustanut entinen kiekonheittäjä ja olympiavoittaja.
Martina Hellmann, silloiselta nimeltään Opitz, heitti vuonna 1979 kiekkoa 64,50 m. Kolmena seuraavana vuonna kehitystä ei tapahtunut, mutta vuonna 1983 hän voitti Helsingin MM-kilpailuissa kultaa. Loppukilpailussa hän ei saanut ensimmäisellä kierroksella tulosta mutta oli toisen kierroksen jälkeen toisena tuloksella 66,42 m ja nousi kolmannella, 67,76 m kantaneella heitollaan kilpailun johtoon. Neljännellä kierroksella hän heitti tuloksen 67,22 m, viidennellä 68,74 m ja kuudennella lopullisen voittotuloksensa 68,94 m. Hänen vuoden 1983 pisin heittonsa kantoi 70,40 m.
Vuonna 1984 Hellmannilla oli viikon ajan nimissään Itä-Saksan ennätys. Los Angelesin olympialaisiin hän ei päässyt sosialististen maiden boikotin vuoksi. Stuttgartin EM-kilpailuissa 1986 hän sai pronssia tuloksella 68,26 m. Rooman MM-kilpailuissa 1987 hän voitti toisen maailmanmestaruutensa. Hän johti kilpailua alusta saakka heitettyään ensimmäisellään 71,08 m. Seuraavat heitot kantoivat 68,90, 69,66 ja 71,62 m, viides heitto oli mitätön, ja kuudennen tulos oli 67,86 m. Olympialaisiin Hellmann pääsi vihdoin Soulin kisoissa 1988 ja voitti kultaa tuloksella 72,30 m. Splitin EM-kilpailuissa 1990 Hellmann sai pronssia tuloksella 66,66 m ja Tokion MM-kilpailuissa 1991 Tsvetanka Hristova pudotti viimeisen kierroksen voittoheitollaan hänet neljänneksi tuloksella 67,14 m.
Bautz

Bautz on saksalaisen Josef Bautzin traktorimerkki. Traktoreiden prototyyppejä tehtiin jo toisen maailmansodan aikana, mutta varsinainen valmistus tapahtui vuosina 1951–1954.
Big Bud

Big Bud Tractors Inc. oli yhdysvaltalainen traktorimerkki, jonka nimisiä runko-ohjautuvia traktoreita valmistettiin Montanassa 1968–1991. Isoimmassa mallissa (747), joka rakennettiin 1977 yksittäiskappaleena, on 2-tahtinen, V-16-tyyppinen Detroitin dieselmoottori, jonka teho oli alun perin 760 hevosvoimaa, mutta aikojen saatossa se on nostettu vaiheittain 1100 hv:aan. Traktori on tiettävästi maailman tehokkain.
Bukh

Bukh on Jens Bukhin ja Johannes Gryn 1904 Horveen perustama konepaja, jossa tehtiin tuulimyllyjä, maamoottoreita niin bensiini- kuin petrolikäyttöisinä. 1915 perustettiin Kalundborgin Kalund Motorfabrik A/S, missä aloitettiin merimoottoreiden valmistus. 
1950-luvun alussa alettiin valmistaa Bukh-traktoreita. Traktoreiden tuotanto päättyi 1968.
Viime vuonna Marienbadissa

Viime vuonna Marienbadissa () on vuonna 1961 ensi-iltansa saanut ranskalainen elokuva. Sen on ohjannut Alain Resnais, ja se perustuu Alain Robbe-Grillet’n käsikirjoitukseen. Elokuvan pääosissa näyttelevät Delphine Seyrig, Giorgio Albertazzi ja Sacha Pitoëff.
Elokuva tunnetaan arvoituksellisesta kerronnallisesta rakenteestaan, jossa todellisuus ja kuvitelmat sekoittuvat. Myös kohtausten tapahtuma-ajan ja -paikan suhde toisiinsa jää osin avoimeksi. Unenomainen elokuva on jakanut yleisön mielipiteitä: jotkut pitävät sitä mestariteoksena, toiset käsittämättömänä.
Vuonna 1979 "Viime vuonna Marienbadissa" pääsi mukaan suomalaiskriitikoiden kokoamalle sadan tärkeimmän elokuvan listalle.
Juoni.
Barokkityylisessä linnassa tai hotellissa pidettävissä juhlissa mies lähestyy naista väittäen, että he ovat tavanneet edellisenä vuonna Marienbadissa. Nainen kiistää. Toinen mies, ehkä naisen aviomies, osoittaa useaan kertaan ylemmyytensä ensimmäistä miestä kohtaan muun muassa käyttämällä väkivaltaa ja voittamalla hänet toistuvasti Nimin kaltaisessa matemaattisessa pelissä. Vaikeaselkoiset takaumat sekä ajan ja paikan siirtymät pyrkivät kuvaamaan päähenkilöiden keskinäisiä suhteita. Samat tapahtumat ja keskustelut toistuvat barokkilinnan eri paikoissa, ja elokuvassa on monia avoimeksi jäävällä monologilla varustettuja kamera-ajoja pitkin linnan käytäviä. 
Päähenkilöiden nimiä ei mainita. Käsikirjoituksessa ensimmäinen mies on roolinimeltään X, nainen on A ja hänen mahdollinen aviomiehensä M.
Max Morinière

Max Morinière (s. 16. helmikuuta 1964 Fort-de-France) on entinen ranskalainen pikajuoksija ja olympiamitalisti. Hänen päälajinsa oli 100 metrin juoksu.
Ensimmäisen arvokisamitalinsa Morinière saavutti Soulin 1988 olympialaisissa juostessaan 4 × 100 metrin viestijuoksun viimeisen osuuden juoksijana pronssille ajalla 38,40 s. Ranskan joukkueen muut juoksijat olivat Bruno Marie-Rose, Daniel Sangouma ja Gilles Quénéhervé. Splitin EM-kilpailuissa 1990 Moriniére juoksi pikaviestissä Sangouman, Jean-Charles Trouabalin ja Marie-Rosen kanssa kultamitalille ennen Isoa-Britanniaa. Ranskan joukkue teki loppukilpailussa uuden maailmanennätyksen 37,79 s. Morinière sijoittui 100 metrin henkilökohtaisessa kilpailussa viidenneksi juostuaan 2,2 m/s:n myötätuulessa loppuajan 10,15 s. Tokion MM-kilpailuissa 1991 hän saavutti vielä viestijuoksussa hopeaa. Ranskan joukkue sai loppuajan 37,87 s ja hävisi 0,37 sekuntia maailmanennätystä parantaneelle Yhdysvaltain joukkueelle.
Ranskan mestaruuden 100 metrin juoksussa Morinière voitti vuosina 1987 ja 1988.
David Brown (traktori)

David Brown oli englantilainen traktorimerkki. David Brown aloitti traktoreiden tuotannon 1936 yhdessä Harry Fergusonin kanssa nimellä Ferguson-Brown. Traktoreita valmistettiin 1936 1 350 kappaletta. David Brownin yhtiönsä oli perustettu jo 1860. Liikekumppanuus raukesi ja Harry Ferguson muutti Yhdysvaltoihin.
Ensimmäinen David Brown -traktori, David Brown VAK1 esiteltiin 1939, ja se sai 3 000 kappaleen tilauskannan. Alkaneen toisen maailmansodan vuoksi tilauskanta väheni 1 000 kappaleeseen. David Brownin tuotanto laajeni toisen maailmansodan jälkeen. Vuodesta 1983 traktoreita tehtiin Casen nimellä. Melthamin tehdas suljettiin 1988 ja traktorien valmistus lakkasi.
75 Cents

75 Cents (29. tammikuuta 1933 Zagreb – 19. marraskuuta 2010 Zagreb) oli kroatialainen laulaja. Hänen oikea nimensä oli Ladislav Demeterffy, ja hänet tunnettiin myös nimellä Veseli Laci. Taiteilijanimi 75 Cents on mukaelma yhdysvaltalaisen rap-artistin 50 Cent nimestä.
Hän muun muassa edusti Kroatiaa vuoden 2008 Eurovision laulukilpailussa kappaleella ”Romanca” yhdessä Kraljevi Ulice -yhtyeen kanssa. 75 Cents oli kaikkien aikojen vanhin euroviisuissa esiintynyt laulaja, kunnes muutaman kuukauden vanhempi Engelbert Humperdinck löi hänen ennätyksensä vuoden 2012 kilpailussa.
Ferguson–Brown

Ferguson–Brown oli Harry Fergusonin ja David Brownin yhteenliittymä 1935–1947. Harry Ferguson oli kehittänyt "Ferguson System" -nimisen traktorin nostolaitteiden kolmipistekiinnitysjärjestelmän, jota hän halusi tehdä tunnetuksi. Tätä varten hän valmisti Ferguson Black -traktorin. Traktorien laajempi valmistaminen johti yhteistyöhön David Brown -tehtaan kanssa, joka valmisti myöhemmät traktorit. Ensimmäinen traktori oli Ferguson–Brown A. Traktoreita valmistettiin vuosina 1936–1938 yhteensä 1 350 kappaletta, mutta menekki oli vaatimaton. Ongelmaksi muodostui suhteellisen kallis hinta esimerkiksi kilpailevaan Fordsoniin verrattuna.
Erimielisyydet keinoista myynnin parantamiseksi johtivat Fergusonin ja David Brownin yhteistyön päättymiseen. Lokakuussa 1938 Harry Ferguson vei Ferguson–Brown-traktorin numero 722 varusteineen Yhdysvaltoihin ja Eber Sherman järjesti hänelle tapaamisen Henry Fordin kanssa. Harry Ferguson solmi Fordin kanssa sopimuksen, jolla Fordson-traktoreihin tuli kolmipistekiinnityksinen nostolaite. Näin alkoi Ford–Ferguson-yhteistyö, jonka ensimmäinen traktori oli Ford–Ferguson 9N. 
Harry Fergusonin ja David Brownin välinen kiista jatkui oikeusasteissa ja lopullisena ratkaisuna oli se, että Ford joutui maksamaan David Brownille korvauksia.
Pepa Aniorte

Pepa Aniorte (s. 6. syyskuuta 1973 Murcia) on espanjalainen näyttelijä. 
Hän on muun muassa näytellyt "Serranon perhe" -televisiosarjassa Chonia (2005–2008). Hänellä oli myös rooli palkitussa elokuvassa "Volver – paluu" (2006) ja suositussa televisiosarjassa "Águila Roja" (2009–2015).
ANts P2P

ANts P2P on Java-ohjelmointikielellä tehty avoimen lähdekoodin anonyymi vertaisverkko-ohjelma. Ohjelman kehittäminen alkoi vuonna 2004 ja sen lähdekoodi on GNU GPL -lisensoitu.
Ominaisuudet.
ANts P2P kryptaa kaiken lähetetyn tai vastaanotetun liikenteen muilta ja välittää liikenteen osapuolten välillä verkossa tehdäkseen peräisin olevien IP-osoitteiden määrittämisen vaikeammaksi. Joitakin ohjelman ominaisuuksia:
ANts P2P sallii myös käyttäjien tarjota web-palvelimia anonyymisti; pääsy näihin palvelimiin onnistuu vain ANts P2P-verkon sisältä. Ohjelma ei kuitenkaan ole verkkopalvelinliikennettä ulos välittävä verkko, joka antaa käyttäjiensä päästä tavallisiin Internet-palveluihin; tätä varten tehtyjä ohjelmia kuten Toria voi käyttää erikseen. 
Turvallisuus.
Tietojen siirrot menevät epäsuorien yhteyksien yli: Tiedostojen lähettäjät ja vastaanottajat eivät pidä suoraa yhteyttä toistensa kanssa, mutta yhteys liikkuu sarjoittain erityisten solmujen yli, joten kukaan osapuoli ei voi määritellä yksiselitteisesti toisen identiteettiä.
Liikenne solmujen välillä on AES-salattua, mikä estää nuuskinnan sekä ulkopuolisilta että siirtäviltä solmuilta. Salausavain käyttää Diffie-Hellman-algotrimia.
American Waterloo Boy

American Waterloo Boy oli yhdysvaltalainen traktorimerkki. Sitä valmisti John Deere.
John Deere alkoi vuonna 1914 myydä Waterloo Gasoline Engine Companyn valmistamaa bensiinikäyttöistä traktoria, jonka suunnittelija oli John Froelich. Traktorin listahinta oli 750 dollaria. Vuonna 1918 yhtiö siirtyi John Deeren omistukseen. R-mallia eli "Model R Waterloo Boy Tractor"-konetta oli tuolloin myyty yli 8 000 kappaletta. Yhtiön itsenäisyyden päättyminen johti suunnittelija Froelichin eroamiseen ja traktorimerkin nopeaan kuihtumiseen.
Galina Zybina

Galina Zybina (22. tammikuuta 1931 Leningrad – 10. elokuuta 2024) oli neuvostoliittolainen yleisurheilija ja olympiavoittaja. Hänen päälajinsa oli kuulantyöntö mutta hän saavutti arvokisamitaleja myös kiekonheitossa ja keihäänheitossa.
Toisen maailmansodan aikana Galina Zybina oli Leningradin piirityksessä kuolla nälkään mutta selviytyi hengissä ja kasvoi 168 cm pitkäksi urheilijaksi. Hän aloitti kilpailemisen kuulantyöntäjänä vuonna 1946 ja sijoittui neljä vuotta myöhemmin Brysselin EM-kilpailuissa neljänneksi tuloksella 13,07 m. Ensimmäisen arvokisamitalinsa hän sai samojen kisojen keihäänheitossa, josta hän nappasi pronssia tuloksella 42,75 m.
Helsingin olympialaisissa 1952 Zybina otti nimiinsä kuulantyönnön maailmanennätyksen tuloksella 15,28 m ja voitti olympiakultaa. Keihäänheitossa hän sijoittui neljänneksi tuloksella 48,35 m. Bernin EM-kilpailuissa 1954 hän voitti kuulantyönnön kultaa tuloksella 15,65 m, ja kakkoslajina oli nyt kiekonheitto, josta saavutuksena oli pronssimitali tuloksella 44,77 m. Melbournen olympialaisissa 1956 Zybina sai kuulantyönnössä hopeaa tuloksella 16,53 m. Puolitoista kuukautta ennen olympialaisia hän teki viimeiseksi jääneen maailmanennätystuloksensa 16,76 m. Kaikkiaan hän paransi ME-tulosta kahdeksan kertaa.
Rooman olympialaisissa 1960 Zybina sijoittui kuulantyönnössä seitsemänneksi mutta kaksi vuotta myöhemmin Belgradin EM-kilpailuissa hän palasi mitalistiksi työntämällä pronssille riittävän tuloksen 16,95 m. Seitsemännen arvokisamitalinsa hän voitti Tokion olympialaisissa 1964, joissa hän työnsi pronssille tuloksella 17,45 m. Hänen uransa paras työntö kantoi tulokseen 17,50 m. Viimeisen kerran hän esiintyi arvokisoissa Budapestin EM-kilpailuissa 1966, ja tulos 16,65 m riitti vielä neljänteen sijaan.
Hervan tauti

Hervan tauti eli synnynnäinen niveljäykistymäoireyhtymä (LCCS, Lethal Congenital Contracture Syndrome) on peittyvästi periytyvä oireyhtymä, jossa sikiöllä on nivelissä virheasennot. Kyynärnivelet jäykistyvät useimmiten koukkuun ja polvet ojennukseen. Sikiö menehtyy ennen syntymäänsä 32. raskausviikkoon mennessä, eikä elävänä syntyneitä ole todettu . Taudille on tyypillistä, että varhaisraskaudessa sikiöt liikkuvat niukasti tai eivät ollenkaan ja tämä havaitaan heti ensimmäisessä 11–13 raskausviikon ultraäänitutkimuksessa. Taudille ovat ominaisia myös turvotus ja sikiön raajojen vaikeat virheasennot. 
Nivelten virheasennot ovat seurausta sikiön liikkumattomuudesta. Liikkumattomuus taas johtuu selkäytimen etusarven motoristen neuronien lähes täydellisestä puuttumisesta. Syytä siihen, miksi kyseiset selkäytimen etusarven liikehermosolut tuhoutuvat, ei tiedetä.
Hervan taudin aiheuttaa geenivirhe, joka sijaitsee 9. kromosomissa GLE1-geenissä. Geenivirhe löydettiin vuonna 2007. Geeni koodittaa proteiinia, jota tarvitaan lähetti-RNA:n kuljetuksessa tumasta sytoplasmaan. Kaikilta toistaiseksi tutkituilta perheiltä on löytynyt suomalainen valtamutaatio ainakin toisesta alleelista, ja 98 % on valtamutaation suhteen homotsygootteja. DNA-tutkimuksella voidaan selvittää sikiödiagnoosi sekä mahdollinen kantajuus. 
Suomesta on diagnosoitu 70 tapausta. Taudin ilmaantuvuus eli insidenssi on noin 1 : 25 000. Tautimutaation kantajia on erityisesti Kainuussa ja Koillismaalla, ja Koillis-Suomessa kantajia on kaksi prosenttia väestöstä, kun muualla Suomessa yksi prosentti. Tapauksia, joissa taudin aiheuttava mutaatio on varmistettu, ei ole tavattu muualta kuin Suomesta.
Hervan tauti kuuluu suomalaiseen tautiperintöön. Sen hiukan lievemmästä muodosta käytetään nimitystä Vuopalan tauti.
The Outhere Brothers

The Outhere Brothers on yhdysvaltalainen Chicagosta kotoisin oleva hip hop -duo. Duon jäsenet ovat Craig Simpkins alias Malik (s. 31. heinäkuuta 1973) ja Lamar Mahone alias Hula (s. 12. kesäkuuta 1970).
Duo tunnettiin erityisesti 1990-luvulla muun muassa hittikappaleistaan ""Boom Boom Boom", "La La La Hey Hey" ja "Fuk U in the Ass".
Pýdna

Pýdna (; virallisesti Δημοτική Ενότητα Πύδνας, "Dimotikí Enótita Pýdnas") on yksi Pýdna-Kolindróksen kunnan kunnallisyksiköistä ja entinen itsenäinen Kreikan kunta. Se sijaitsee Pierian alueyksikössä Keski-Makedonian alueella. Kunnallisyksikön väkiluku on 3 258 (vuonna 2011).
Pýdnan kunnallisyksikkö käsittää Pýdna-Kolindróksen kunnan eteläosan. Sen suurin asutus on Kítroksen kylä.
Historia.
Antiikki.
Pýdnan kunnallisyksikkö on ottanut nimensä lähistöllä sijainneesta antiikin aikaisesta Pydnan kaupungista. Se sijaitsi kuitenkin nykyisen Pýdnan kunnallisyksikön ulkopuolella, rannikolla Methónin Archaía Pýdnan (”Antiikin Pydna”) kylän paikalla. Antiikin ajan Pydna tunnetaan muun muassa Pydnan taistelusta. Kaupungista on säilynyt suhteellisen vähän jäänteitä.
Myöhempi historia.
Myöhäisantiikin aikana kaupungin nimeksi tuli "Kitros", latinaksi "Citrum". Se säilyi olemassa varhaiskristillisellä/varhaisbysanttilaisella ajalla ja läpi keskiajan, ja se toimi piispanistuimena. Frankit valloittivat ja tuhosivat kaupungin vuonna 1204. Vuonna 1345 sen valtasivat serbit ja vuonna 1386 turkkilaiset. Kaupungin paikka hylättiin 1500-luvulla merirosvojen toiminnan vuoksi. Tällöin asutus siirrettiin rannikolta ylemmäksi suojaisempaan paikkaan nykyisen Pýdnan kunnallisyksikön alueelle. Näin syntyi nykyinen, kaupungin nimen perinyt Kítroksen kylä, joka on siis tavallaan ”Uusi Pydna”.
Pýdna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýdna-Kolindróksen kunnaksi yhdessä Aigínion, Kolindróksen ja Methónin kanssa.
Kunnallisyksikön osat.
Pýdnan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Elżbieta Krzesińska

Elżbieta Maria Krzesińska (o.s. Duńska, 11. marraskuuta 1934 Varsova – 29. joulukuuta 2015) oli puolalainen pituushyppääjä ja olympiavoittaja.
Krzesińska hyppäsi Budapestissa 20. elokuuta 1956 pituushypyn maailmanennätyksen 635 cm ja voitti kolme kuukautta myöhemmin olympiakultaa Melbournen olympialaisissa sivutessaan ME-tulostaan. Rooman olympialaisissa 1960 hän hyppäsi tuloksen 627 cm ja saavutti hopeaa. Hän oli vuoteen 1992 saakka ainoa nainen, joka oli saavuttanut pituushypyssä kaksi olympiamitalia. Ensimmäisen kerran hän osallistui olympialaisiin jo 17-vuotiaana Helsingissä 1952 sijoittuen 12:nneksi.
Euroopan-mestaruuskilpailuissa Krzesińska saavutti kaksi mitalia, pronssia Bernissä 1954 ja hopeaa Belgradissa 1962. Hänen aviomiehensä ja valmentajansa Andrzej Krzesiński hyppäsi seiväshypyssä ennätyksekseen 450 cm vuonna 1960.
Krzesińska kuoli pitkän sairauden jälkeen joulukuun 28. ja 29. päivien välisenä yönä 2015.
Mikko Levola

Mikko Antero Levola (s. 7. maaliskuuta 1959 Koski Tl) on suomalainen yleisurheilija. Hänen päälajinsa oli korkeushyppy, uran loppupuolella myös kolmiloikka. Levola edusti Kosken Kaikua ja Kuortaneen Kuntoa. Häntä valmensivat Taisto Lehti, Matti Mettala, Ossi Aura, ja uran loppuvaiheissa hän itse.
Levola edusti Suomea Rooman MM-kilpailuissa 1987 sijoittuen korkeushypyn karsinnassa 27:nneksi tuloksella 215 cm. Sisäratojen EM-kilpailuissa Göteborgissa 1984 hän oli samalla tuloksella kahdestoista. Levola hyppäsi korkeusennätyksensä 226 cm Salossa kesäkuussa 1984. Kolmiloikassa hänen ennätyksensä on Kuortaneella juhannuksena 1990 hypätty 16,17 m. 
Levola toimi Liikuntakeskus Pajulahden valmennuskeskuksen johtajana syksystä 2007 lähtien ja toimistusjohtajana vuosina 2020–2023. Hän jäi eläkkeelle vuoden 2023 lopussa.
GDDR5

GDDR5 (Graphics Double Data Rate, version 5) on JEDECin standardoima muistityyppi.
GDDR5 on GDDR4-muistin suora seuraaja. Suurin ero GDDR5:lla edeltäjäänsä nähden on se, että GDDR5 kykenee siirtämään dataa neljä kertaa kellojaksossa, aiempien muistityyppien pystyessä siirtämään dataa kaksi kertaa kellojaksossa. Toinen merkittävä uusi ominaisuus on muistipiirien kyky soveltua datajohtojen erilaisten pituuksien aiheuttamiin eripituisiin viiveisiin. Tämä helpottaa piirilevysuunnittelua, koska kaikista datajohdoista ei enää tarvitse tehdä yhtä pitkiä.
GDDR5:n kellotaajuudet ovat alustavasti gigahertsin luokkaa, mikä tarkoittaa noin neljän gigahertsin datataajuutta ja siten noin 16 Gbit/s kaistaa per 32-bittinen muistipiiri, tai 128 Gbit/s 256-bittisellä muistiväylällä. 
25. kesäkuuta 2008 AMD/ATI julkaisi ensimmäisen GDDR5-muistia käyttävän Radeon R700-sarjan näytönohjaimen Radeon 4870:n. Se käyttää Qimondan valmistamia 512 megatavun muistimoduuleita, joiden kaistanleveys on 3,6 Gbit/s.
Tammikuussa 2016 JEDEC julkaisi viimeistellyn version GDDR5X SGRAM standardista mahdollistaen 14 Gbit/s siirtonopeudet.
PlayStation 4 käyttää vain GDDR5-muistia, joka on jaettu sekä CPU- että GPU-toimintojen välillä.
GDDR5 ja GDDR5X seuraaja on GDDR6.
Laufenburg (Saksa)

Laufenburg on kaupunki Reinin varrella Saksan ja Sveitsin rajalla. Kesäkuun 2022 lopussa Saksan Laufenburgissa oli 9 600 asukasta.
Ensimmäiset maininnat kaupungista ovat vuodelta 1207. Kolmikymmenvuotisen sodan aikana Weimarin sotaretki pyyhkäisi kaupungin yli. 1800-luvulla Napoleon jakoi kaupungin kahtia.
Peter Broeker

Peter William Broeker (15. toukokuuta 1926 Saksa – 4. marraskuuta 1980 Ottawa, Ontario) oli kanadalainen moottoriurheilija, joka osallistui yhteen Formula 1 -kilpailuun Stebro-tallissa. Kyseinen kilpailu oli Yhdysvaltain Grand Prix 1963. Broeker ajoi maaliin 22 kierrosta kärjelle jääneenä ja sijalla seitsemän, eikä saanut yhtään MM-pistettä.
Waldshut-Tiengen

Waldshut-Tiengen on kaupunki Baden-Württembergin osavaltiossa Etelä-Saksassa Sveitsin rajalla. Se on Waldshutin piirikunnan keskuskaupunki ja suurin kaupunki. Kesäkuun 2022 lopussa siellä oli 24 537 asukasta. Kaupunki sijaitsee Schwarzwaldin eteläosassa Reinin pohjoisrannalla vastapäätä sveitsiläistä Koblenzin kuntaa.
Kaupungilla on kaksi keskusta: Waldshut sijaitsee Reinin sivujoen Aaren laskupaikassa, Tiengen taas Wutachjoen varrella. Waldshutin ja Tiengenin kaupungit yhdistyivät Waldshut-Tiengenin kaupungiksi 1975. Näiden kahden entisen kaupungin lisäksi kuntaan on liitetty yhdeksän pienempää kuntaa, joissa oli alle viisisataa asukasta kussakin: Aichen, Breitenfeld, Detzeln, Eschbach, Gurtweil, Indlekofen, Krenkingen, Oberalpfen ja Waldkirch.
Vuoteen 1803 asti alue kuului Habsburgien valtakuntaan.
Ystävyyskaupungit.
Waldshut-Tiengenillä on kaksi ystävyyskaupunkia:
EUnet

EUnet (alkujaan lyhenne sanoista "European UNIX Network"), myöhemmin KPNQwest oli eurooppalainen Internet-yhteydentarjoaja, joka toimi 2000-vuosikymmenen alkuun saakka.
Historia.
Yhtiön juuret ulottuivat vuoteen 1982. Alun perin EUnet-verkko koostui eri Euroopan maissa toimineista ei-kaupallisista UUCP-solmuista,
jotka yleensä olivat Euroopan UNIX-käyttäjien yhdistyksen (European UNIX User Group, EUUG), myöhemmin EurOpen) kansallisten jäsenjärjestöjen hallinnoimia. Kansalliset järjestöt perustivat yhdessä operatiivisen verkkopalveluyrityksen, jonka tehtävänä oli operoida verkon keskussolmua Amsterdamissa. 
Ennen vuotta 1988 verkko perustui vielä X.25-protokollaan, mutta vuonna 1988 Daniel Karrenberg lisäsi verkkoon reitittimet, mikä mahdollisti liittymisen ARPANETiin.
Tietoliikenteen vapautuessa toiminta muuttui useimmissa maissa kaupallisemmaksi, ja vuonna 1996 seitsemän kansallista EUnet-organisaatiota yhdistyivät nimellä EUnet International. EUnet oli useassa maassa ensimmäinen korkeakoulujen ulkopuolinen yhteydentarjoaja.
Vuonna 1998 EUnet International myytiin yhdysvaltalaiselle Qwestille, joka siirsi EUnetin osaksi teleoperaattori KPN kanssa perustettua yhteisyritystä nimeltä KPNQwest. Yhtiö ehti rakentaa muutaman vuoden aikana 13 000 kilometriä pitkän runkoverkon. Vuonna 2002 KPNQwest ajautui IT-kuplan puhjettua konkurssiin. Osasyynä konkurssiin olivat yhtiön tekemät tiedonsiirtokapasiteetin vaihtokaupat, jotka olivat keinotekoisesti kasvattaneet yhtiön tulosta. KPNQwestin maakohtaiset tytäryhtiöt myytiin eri toimijoille. 
EUnet Suomessa.
Suomessa EUnet-verkon toiminta alkoi vuonna 1985, kun Suomen UNIX-käyttäjäin yhdistys (FUUG) otti hoidettavakseen sen toiminnan. Vuoden 1993 alusta alkaen verkon toiminnasta vastasi EUnet Finland Oy, jonka yksi omistajista FUUG oli. EUnet oli hallinnoinut .fi-verkkotunnuksia siihen saakka ja hoiti sen jälkeen niiden teknistä ylläpitoa vuoteen 2002. Suomen tytäryhtiö selvisi KPNQwestin konkurssista, ja se myytiin Saunalahti Groupille, joka palautti EUnet-brändin käyttöönsä. Myöhemmin Elisa osti Saunalahden.
Löningen

Löningen on kaupunki Hasejoen varrella, Cloppenburgin piirikunnassa, Ala-Saksin osavaltiossa, Saksassa. Asukkaita kaupungissa oli vuoden 2006 lopussa 13 221 ja pinta-ala on 143 neliökilometriä. Löningenin pormestari on Thomas Städtler.
Kaupunki sijaitsee noin 25 kilometriä lounaaseen Cloppenburgin kaupungista.
Kaupunginosat.
Löningen muodostuu Löningenin kaupungista () ja 29 pienemmästä taajamasta ()
Löningen on jaettu viiteen neljännekseen () ja Wiekiin ("Ortskern").
Ehrenbreitsteinin linnoitus

Ehrenbreitsteinin linnoitus on linnoitus samannimisen vuoren rinteillä Reinin varrella vastapäätä Koblenzin kaupunkia. Vuorelta on löytynyt linnoitusten jäänteitä jo ajalta kolmetuhatta vuotta ennen ajanlaskumme alkua. 
Kaksituhatta vuotta myöhemmin, noin vuonna tuhat Ehrenbert-niminen ruhtinas rakennutti linnan, joka antoi vuorelle nimen.
Kolmikymmenvuotisen sodan aikoihin Ehrenbreitsteinin linnoitus oli yksi harvoista ranskalaisten hallitsemista tukikohdista, joista käsin saattoi hyökätä Reinin yli Saksaan.
Nykyinen linnoitus on vuosina 1817–1832 preussilaisten rakentama, eikä se ole joutunut koskaan hyökkäyksen kohteeksi.
Walt Brown

Walt Brown (30. joulukuuta 1911 Springfield, New York – 29. heinäkuuta 1951 Williams Grove, Pennsylvania) oli yhdysvaltalainen moottoriurheilija. Hän osallistui Formula 1 -luokkaan kuuluneeseen Indianapolis 500 -kilpailuun kausilla ja Kurtis Kraft -tallissa. Brown sijoittui vuoden 1950 kilpailussa 19:nneksi ja vuonna 1951 26:nneksi. Hän menehtyi kilpa-autoiluonnettomuudessa samana vuonna Williams Grove Speedwaylla.
Shakkiolympialaiset 1927

FIDE organisoi vuonna 1927 ensimmäiset viralliset shakkiolympialaiset. Kilpailut pidettiin 18. heinäkuuta – 30. heinäkuuta Lontoossa, Isossa-Britanniassa.
Voittajaksi selviytyi Unkarin joukkue. Toiseksi tuli Tanska ja kolmas oli Englanti.
Henkilökohtaiset palkinnot.
Parhaiten menestyneille pelaajille jaettiin palkinnot. Pöytäjärjestyksillä ei ollut merkitystä. George Alan Thomas (Englanti) ja Holger Norman-Hansen (Tanska) saivat kultamitalit tuloksella 12/15 (80,0%). Pronssia sai Richard Réti (Tšekkoslovakia) tuloksella 11½/15 (76.7%). Neljännen palkinnon sai Géza Maróczy (Unkari), viidennen Ernst Grünfeld (Itävalta) ja kuudennen Max Euwe (Alankomaat).
Muuta.
Olympialaisten ohessa pelattiin myös ensimmäinen shakin naisten maailmanmestaruusturnaus.
Jalkapallon alle 19-vuotiaiden Euroopan-mestaruuskilpailut 2008

Jalkapallon alle 19-vuotiaiden Euroopan-mestaruuskilpailut 2008 olivat järjestyksessään seitsemännet alle 19-vuotiaiden EM-kilpailut turnauksen päivityttyä nykyiseen muotoonsa. Turnauksessa saivat pelata pelaajat, jotka olivat syntyneet 1. tammikuuta 1989 jälkeen. Turnaus järjestettiin Tšekissä 14. – 26. heinäkuuta. Turnauksessa oli kaksi neljän joukkueen lohkoa, joiden kaksi parasta joukkuetta pääsivät välieriin. Turnauksessa ei pelattu pronssiottelua, kuten ei muissakaan kyseisen ikäluokan EM-turnauksissa.
Ottelut.
Alkulohkot.
Merkkien selitykset: &lt;br&gt; V = voitot &lt;br&gt; T = tasapelit &lt;br&gt; H = häviöt &lt;br&gt; TM = tehdyt maalit &lt;br&gt; PM = päästetyt maalit
Huningue

Huningue () on kantoni ja kunta Haut-Rhinin departementissä Alsacessa, Ranskassa. Vuonna 1999 kunnassa oli 6 097 asukasta..
Huningue sijaitsee strategisessa paikassa Reinin varrella ja on joutunut siksi useita kertoja valloitusyritysten kohteeksi. Basel Sveitsin puolella on heti rajan takana. Vuonna 2007 valmistui Reinin yli "Kolmen valtakunnan silta" (), joka yhdistää Huninguen Saksan Weil am Rheiniin ja Baseliin.
Neuenburg am Rhein

Neuenburg am Rhein on kaupunki Saksassa Baden-Württembergin osavaltiossa Reinin varrella lähellä Sveitsin ja Ranskan rajaa. Kesäkuun 2022 lopussa siellä oli 12 459 asukasta. Freiburgiin ja Sveitsin Baseliin on alle 30 kilometriä, Schwarzwald on alle kymmenen kilometrin päässä ja Vogeeseille on noin 30 km.
Alueen matkailijoita houkutellaan pyöräilemään, melomaan tai harjoittamaan kullanhuuhdontaa.
Keisari Fredrik II nimesi kaupungin Pyhän saksalais-roomalaisen keisarikunnan Valtakunnankaupungiksi vuonna 1219.
Bonus (televisiosarja)

Bonus oli suomalainen MTV3-kanavalla vuosina 2002–2004 esitetty tietokilpailuohjelma. Ohjelmaa juonsi Jussi Halli. Ohjelma kuvattiin Helsingin Messukeskuksessa.
Ohjelman kulku.
Kahdessa alkukierroksessa kolme kilpailijaa yrittävät kerätä rahaa finaalikierrosta varten vastaamalla oikein esitettyihin kysymyksiin. Alkukierroksien voittaja valitsi toisen kilpailijoista finaalikierrokselle.